cyanic-selkie/wikianc huggingface dataset:
ध्वज दिवस (संयुक्त अरब अमीरात)
संयुक्त अरब अमीरात का ध्वज दिवस प्रतिवर्ष 3 नवम्बर को मनाया जाता हैं। इस दिन संयुक्त अरब अमीरात के लोग शेख जायद और शेख राशिद और उनके भाइयों के प्रयासों को याद करते हैं जिन्होंने अपने देश के लिए अपना सब कुछ बलिदान कर दिया। यह एक ऐसा दिन है जब राष्ट्रीय भावना का नवीनीकरण होता है, और राष्ट्रपति शेख खलीफा बिन जायद अल नाहयान के युग की उपलब्धियों को प्रतिबिंबित करने का अवसर होता है।
यूएई का झंडा न्याय, शांति, सहिष्णुता, शक्ति और संयम के अर्थ का प्रतिनिधित्व करता है, जिसके तहत सभी अमीराती एक सभ्य जीवन जीते हैं और सुरक्षा और स्थिरता का आनंद लेते हैं। यह दिवंगत शेख जायद बिन सुल्तान अल नाहयान की विरासत की निरंतरता में आता है।
ओंगी
Ongi मठ ( मंगोलियाई : Онгийн хийд, Ongiin Khiid ) दो मठों कि एक दूसरे के पार का सामना के खंडहर के लिए सामूहिक नाम है Ongi नदी में Saikhan-ओऊ जिले के डुंड्गोवि प्रांत दक्षिण-मध्य में, मंगोलिया। बार्लीम मठ नदी के उत्तरी तट पर स्थित है जबकि खुटगट मठ दक्षिण तट पर स्थित है। पुराने दक्षिणी परिसर में विभिन्न प्रशासनिक भवनों के साथ-साथ 11 मंदिर भी थे। उत्तरी परिसर, 18 वीं शताब्दी में बनाया गया था, जिसमें 17 मंदिर शामिल थे - उनमें से सभी मंगोलिया के सबसे बड़े मंदिरों में से एक था। इस मैदान में 4 बौद्ध विश्वविद्यालय भी हैं। 1660 में स्थापित, यह मंगोलिया में सबसे बड़े मठों में से एक था और इसकी ऊंचाई पर 1000 भिक्षुओं को रखा गया था। खंडहर साखन ओवू शहर से लगभग 18 किमी दक्षिण में स्थित है।
वाल्टर रीड
वाल्टर रीड (3 सितम्बर 1851 - 23 नवम्बर 1902), संयुक्त राज्य अमेरिका के सेना में एक चिकित्सक थें। इन्होने 1900 में गठित किये गये उस प्रसिद्ध सदस्य दल का नेतृत्व किया था जिसने क्युबाई चिकित्सक कार्लोस फिनले के दावे की जांच की थी। क्युबाई चिकित्सक कार्लोस फिनले ने पीत ज्वर का इलाज करते हुए पहली बार यह दावा किया कि मच्छर पीतज्वर को एक मनुष्य से दूसरे मनुष्य तक फैलाते हैं।
सनातन धर्म
सनातन धर्म अपने हिंदू धर्म के वैकल्पिक नाम से भी जाना जाता है। वैदिक काल में भारतीय उपमहाद्वीप के धर्म के लिये 'सनातन धर्म' नाम मिलता है। 'सनातन' का अर्थ है - शाश्वत या 'सदा बना रहने वाला', अर्थात् जिसका न आदि है न अन्त। सनातन धर्म मूलतः भारतीय धर्म है, जो किसी समय पूरे बृहत्तर भारत (भारतीय उपमहाद्वीप) तक व्याप्त रहा है और यह एक समय पर विश्व व्याप्त था परंतु विभिन्न कारणों से हुए भारी धर्मान्तरण के उपरांत भी विश्व के इस क्षेत्र की बहुसंख्यक जनसंख्या  इसी धर्म में आस्था रखती है।
इतिहास
सनातन धर्म जिसे हिन्दू धर्म अथवा वैदिक धर्म भी कहा जाता है। भारत (और आधुनिक पाकिस्तानी क्षेत्र) की सिन्धु घाटी सभ्यता में हिन्दू धर्म के कई चिह्न मिलते हैं। इनमें एक अज्ञात मातृदेवी की मूर्तियाँ, शिव पशुपति जैसे देवता की मुद्राएँ, लिंग, पीपल की पूजा, इत्यादि प्रमुख हैं। इतिहासकारों के एक दृष्टिकोण के अनुसार इस सभ्यता के अन्त के दौरान मध्य एशिया से एक अन्य जाति का आगमन हुआ, जो स्वयं को आर्य कहते थे और संस्कृत नाम की एक हिन्द यूरोपीय भाषा बोलते थे। एक अन्य दृष्टिकोण के अनुसार सिन्धु घाटी सभ्यता के लोग स्वयं ही आर्य थे और उनका मूलस्थान भारत ही था।
प्राचीन काल में भारतीय सनातन धर्म में गाणपत्य, शैवदेव, कोटी वैष्णव, शाक्त और सौर नाम के पाँच सम्प्रदाय होते थे। गाणपत्य गणेशकी, वैष्णव विष्णु की, शैवदेव, कोटी शिव की, शाक्त शक्ति की और सौर सूर्य की पूजा आराधना किया करते थे। पर यह मान्यता थी कि सब एक ही सत्य की व्याख्या हैं। यह न केवल ऋग्वेद परन्तु रामायण और महाभारत जैसे लोकप्रिय ग्रन्थों में भी स्पष्ट रूप से कहा गया है। प्रत्येक सम्प्रदाय के समर्थक अपने देवता को दूसरे सम्प्रदायों के देवता से बड़ा समझते थे और इस कारण से उनमें वैमनस्य बना रहता था। एकता बनाए रखने के उद्देश्य से धर्मगुरुओं ने लोगों को यह शिक्षा देना आरम्भ किया कि सभी देवता समान हैं, विष्णु, शिव और शक्ति आदि देवी-देवता परस्पर एक दूसरे के भी भक्त हैं। उनकी इन शिक्षाओं से तीनों सम्प्रदायों में मेल हुआ और सनातन धर्म की उत्पत्ति हुई। सनातन धर्म में विष्णु, शिव और शक्ति को समान माना गया और तीनों ही सम्प्रदाय के समर्थक इस धर्म को मानने लगे। सनातन धर्म का सारा साहित्य वेद, पुराण, श्रुति, स्मृतियाँ, उपनिषद्, रामायण, महाभारत, गीता आदि संस्कृत भाषा में रचा गया है।
कालान्तर में भारतवर्ष में मुसलमान शासन हो जाने के कारण देवभाषा संस्कृत का ह्रास हो गया तथा सनातन धर्म की अवनति होने लगी। इस स्थिति को सुधारने के लिये विद्वान संत तुलसीदास ने प्रचलित भाषा में धार्मिक साहित्य की रचना करके सनातन धर्म की रक्षा की।
जब औपनिवेशिक ब्रिटिश शासन को ईसाई, मुस्लिम आदि धर्मों के मानने वालों का तुलनात्मक अध्ययन करने के लिये जनगणना करने की आवश्यकता पड़ी तो सनातन शब्द से अपरिचित होने के कारण उन्होंने यहाँ के धर्म का नाम सनातन धर्म के स्थान पर हिंदू धर्म रख दिया।
स्वरूप
सनातन में आधुनिक और समसामयिक चुनौतियों का सामना करने के लिए इसमें समय समय पर बदलाव होते रहे हैं, जैसे कि राजा राम मोहन राय, स्वामी दयानंद, स्वामी विवेकानंद आदि ने सती प्रथा, बाल विवाह, अस्पृश्यता जैसे असुविधाजनक परंपरागत कुरीतियों से असहज महसूस करते रहे। इन कुरीतियों की जड़ो (धर्मशास्त्रो) में मौजूद उन श्लोको -मंत्रो को "क्षेपक" कहा या फिर इनके अर्थो को बदला और इन्हें त्याज्य घोषित किया तो कई पुरानी परम्पराओं का पुनरुद्धार किया जैसे विधवा विवाह, स्त्री शिक्षा आदि। यद्यपि आज सनातन का पर्याय हिन्दू है पर सिख, बौद्ध, जैन धर्मावलम्बी भी सनातन धर्म का हिस्सा हैं, क्योंकि बुद्ध भी अपने को सनातनी कहते हैं। यहाँ तक कि नास्तिक जोकि चार्वाक दर्शन को मानते हैं वह भी सनातनी हैं। सनातन धर्मी के लिए किसी विशिष्ट पद्धति, कर्मकांड, वेशभूषा को मानना जरुरी नहीं। बस वह सनातनधर्मी परिवार में जन्मा हो, वेदांत, मीमांसा, चार्वाक, जैन, बौद्ध, आदि किसी भी दर्शन को मानता हो बस उसके सनातनी होने के लिए पर्याप्त है।
सनातन धर्म की गुत्थियों को देखते हुए कई बार इसे कठिन और समझने में मुश्किल धर्म समझा जाता है। हालांकि, सच्चाई तो ऐसी नहीं है, फिर भी इसके इतने आयाम, इतने पहलू हैं कि लोगबाग कई बार इसे लेकर भ्रमित हो जाते हैं। सबसे बड़ा कारण इसका यह कि सनातन धर्म किसी एक दार्शनिक, मनीषा या ऋषि के विचारों की उपज नहीं है, न ही यह किसी ख़ास समय पैदा हुआ। यह तो अनादि काल से प्रवाहमान और विकासमान रहा। साथ ही यह केवल एक दृष्टा, सिद्धांत या तर्क को भी वरीयता नहीं देता।
मार्ग
विज्ञान जब प्रत्येक वस्तु, विचार और तत्व का मूल्यांकन करता है तो इस प्रक्रिया में धर्म के अनेक विश्वास और सिद्धांत धराशायी हो जाते हैं। विज्ञान भी सनातन सत्य को पकड़ने में अभी तक कामयाब नहीं हुआ है किंतु वेदांत में उल्लेखित जिस सनातन सत्य की महिमा का वर्णन किया गया है विज्ञान धीरे-धीरे उससे सहमत होता नजर आ रहा है। विश्व शांति राष्ट्र जो सिर्फ वैज्ञानिकों द्वारा निर्मित और इसके अधिक निवासी मूलतः ईसाई थे बाद में हिंदू हुए यह राष्ट्र वैज्ञानिकों का राष्ट्र है। यंहा के अधिक निवासी नासा आदि वैज्ञानिक संगठन के प्रभुत्व अध्यक्ष व कार्यकर्ता है।
हमारे ऋषि-मुनियों ने ध्यान और मोक्ष की गहरी अवस्था में ब्रह्म, ब्रह्मांड और आत्मा के रहस्य को जानकर उसे स्पष्ट तौर पर व्यक्त किया था। वेदों में ही सर्वप्रथम ब्रह्म और ब्रह्मांड के रहस्य पर से पर्दा हटाकर 'मोक्ष' की धारणा को प्रतिपादित कर उसके महत्व को समझाया गया था। मोक्ष के बगैर आत्मा की कोई गति नहीं इसीलिए ऋषियों ने मोक्ष के मार्ग को ही सनातन मार्ग माना है।
उडमा, डीडीहाट तहसील
उडमा, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ख्वाजा अहमदपुर कटिया गाँव, कायमगंज (फर्रुखाबाद)
ख्वाजा अहमदपुर कटिया कायमगंज, फर्रुखाबाद, उत्तर प्रदेश स्थित एक गाँव है।
सानोदा (ता. दहेगाम)
साणोदा (गुजराती: સાણોદા (તા. દહેગામ)) भारत देश के पश्चिम भाग में गुजरात राज्य के मध्य भाग में गाँधीनगर ज़िले के कुल 4 (चार) तालुको में दहेगाम तालुका का एक महत्वपूर्ण गाँव है। खेती, खेतमजदूरी और पशुपालन सानोदा गाँव के लोगों का मुख्य व्यवसाय हैं। साणोदा गाँव में गेहूँ, बाजरा, कपास, अरंडी और सब्ज़ियों की फ़सल उगाँईं जाती हैं। साणोदा गाँव में प्राथमिक विद्यालय, माध्यमिक विद्यालय, उच्चतर माध्यमिक विद्यालय, साणोदा बैंक ऑफ़ इंडिया, पँचायतघर, आँगनवाडी, प्राथमिक आरोग्य केन्द्र और डेरी जैसी सुविधाएँ उपलब्ध हैं। गाँव में मुख्य प्रवेश द्वार, सहकारी सेवा मंडल, साणोदा भक्त सेवा समाज, पानी कि टाँकी।
साणोदा गाँव कि नज़दीक खारी नदी हैं।
जनसंख्या
2001 की जनगणना के अनुसार साणोदा की जनसंख्या 5,078 है। जिस में 2,631 पुरुषो और 2,447 महिलाएँ हैं।
ली ना
ली ना (जन्म 26 फ़रवरी 1982) एक चीनी पेशेवर टेनिस खिलाड़ी है| ली 5 डब्ल्यूटीए और 19 आईटीएफ एकल खिताब जीत लिया है| वह वर्तमान में डब्ल्यूटीए द्वारा विश्व नंबर 4 क्रमित है| जनवरी 2011 में ली ऑस्ट्रेलियाई ओपन के फाइनल में पहुंची थी परन्तु उसे 3 मुश्किल सेटों में हार का सामना करना पड़ा था। 2011 जून में, ली ने फाइनल में गत चैंपियन फ्रांसेस्का शियावोन को हरा कर २०११ का फ्रेंच ओपन जीता और ग्रैंड स्लैम एकल खिताब जीतने वाली पहली एशियाई बन गयी| उन्होंने इसके निर्णायक मैच में गत चैम्पियन इटली की फ्रांसिक्का शियावोन को 6-4, 7-6 से हराया। ली ने दूसरे सेट में टाईब्रेकर में विरोधी को कोई मौका नहीं दिया और जीत दर्ज की।
जीवन वृत्त
उनका जन्म चीन के वुहान में हुआ था।
भारतीय चिकित्सा सेवा
भारतीय चिकित्सा सेवा (Indian Medical Service), ब्रिटिश भारत के समय में यह एक सैन्य चिकित्सा सेवा थी। इसके कुछ नागरिक कार्य भी थें। इसमें ब्रिटिश तथा भारतीय अधिकारियों ने मिलकर कार्य किया तथा दोनों विश्व युद्धों में यह सेवा में थी।
इसके अधिकारियों में एक नाम रोनाल्ड रॉस का भी था जिन्हे 1902 का चिकित्सा नोबेल मिला।
रेणुका झील
रेणुका झील (Renuka Lake) भारत के हिमाचल प्रदेश राज्य के सिरमौर ज़िले में स्थित एक झील है। समुन्द्र तल से 672 मीटर की ऊँचाई पर स्थित, यह हिमाचल प्रदेश की सबसे बड़ी झील है और इसकी परिधि 3,214 मीटर है। झील का नाम देवी रेणुका के नाम पर पड़ा है और इसके किनारे उनका एक मन्दिर स्थित है। सन् 2005 में इसे रामसर सम्मेलन द्वारा एक रामसर सूचित आर्द्रभूमि की मान्यता दी गई। झील पर नौका विहार उपलब्ध है। यहाँ पर एक सिंह सफारी और एक चिड़ियाघर हैं। प्रतिवर्ष नवम्बर में यहाँ एक मेला आयोजित करा जाता है।
ईडा-मवालस्यूं-१, चौबटाखाल तहसील
ईडा-मवालस्यूं-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
खाड़ी बिल्ली
खाड़ी बिल्ली (Bay cat), जिसका वैज्ञानिक नाम कैटोप्यूमा बेडिया (Catopuma badia) है, दक्षिणपूर्वी एशिया के बोर्नियो द्वीप पर जंगली बिल्ली की एक तत्रस्थ जीववैज्ञानिक जाति है।
हाल टीईडीबीएफ
इस कार्यकर्म को एचएएल तेजस एमके2 के नौसेना द्वारा स्वीकृत नहीं किए जाने के बाद इस विमान को बनाने का निर्णय लिया गया। इसका एक प्रारूप एयरो इण्डिया 2021 में दिखा गया या। इसकी पहले उड़ान 2026 में प्रस्तावित है। जबकी 2032 में इसे नौसेना में शामिल कर लिया जाएगा।
इसे खास तौर पर नौसेना के विमान वाहक पोत के लिए बनया जा रहा है। ये विमान तरह-तरह के स्वदेशी हथियारों से लैस किया जायेगा। यह दोहरी इंजन के साथ शॉर्ट टेक ऑफ लेकिन अरेस्ट लैंडिंग के सिद्धांत पर इस के सरंचना की जायेगी। इसे में फोल्डिंग ब्लेड और बड्डी-टू-बड्डी रिफ्यूलिंग के भी सुविधा होगी। ये तरह-तरह के रोल पूरा कर सकता है। इसे नौसेना के हिसाब से बनान है।
विकास
हाल तेजस का निर्माण 1980 में शुरू क्या गया था। लेकिन देरी के वजह से इसे 2015 में वायु सेना में शामिल किया है। नौसेना ने अपने लिए 50 जेट के इस की फंडिंग 2009 में शुरू की लें ये नाओस्ना के ज़रूरत को पूरा नहीं कर सका। नौसेना के अनुसार ये बहुत ही भरी हैं। और नौसेना ने हाल तेजस एमके 2 को भी अपनी स्वीकृत नहीं दी। तब डीआरडीओ और हाल ने एक नए विमान का प्रस्ताव रखा जो नौसेना के सारी जरूरत को पूरा करता हो। जनवरी 2018 में तेजस ने आई एन एस विक्रमादित्य पर लैंडिंग एंड टेक ऑफ का सफ़ल परीक्षण किया। अब इससे प्राप्त अनुभव कोटीईडीबीएफ बनाने में लगाया जाएगा। इस विमान में दो General Electric F414  का प्रयोग किया जायेगा। इसे का एक वायु सेना के वर्जन को ओरका भी बना जाएगा। 2030 तक वायु सेना को 750 नए विमानों की जररूत है। ओरका के साथ ही डीआरडीओ और हाल एएमसीए पर भी काम कर रहे है।
सैदपुर जस्कोली,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
पित्ताशय का कर्कट रोग
पित्ताशय का कर्कट रोग एक प्रकार का कम घटित होने वाला कर्कट रोग है। भौगोलिक रूप से इसकी व्याप्ति विचित्र है - उत्तरी भारत, जापान, केंद्रीय व पूर्वी यूरोप, केंद्रीय व दक्षिण अमरीका में अधिक देखा गया है; कुछ खास जातीय समूहों में यह अधिक पाया जाता है - उ. उत्तर अमरीकी मूल निवासियों में और हिस्पैनिकों में। जल्दी निदान होने पर पित्ताशय, यकृत का कुछ अंश और लसीकापर्व निकाल के इसका इलाज किया जा सकता है। अधिकतर इसका पता उदरीय पीड़ा, पीलिया और उल्टी आने, जैसे लक्षणों से पता चलता है और तब तक यह यकृत जैसे अन्य अंगों तक फैल चुका होता है।
यह काफ़ी विरला होने वाला कर्कट रोग है और इसका अध्ययन अभी भी हो रहा है। पित्ताशय में पथरी होने से इसका संबंध माना जा रहा है, इससे पित्ताशय का कैल्सीकरण भी हो सकता है ऐसी स्थिति को चीनीमिट्टी पित्ताशय कहते हैं। चीनीमिट्टी पित्ताशय भी काफ़ी विरला होने वाला रोग है। अध्ययनों से यह पता चल रहा है कि चिनीमिट्टी पित्ताशय से ग्रस्त लोगों में पित्ताशय का कर्कट रोग होने की अधिक संभावना है, लेकिन अन्य अध्ययन इसी निष्कर्ष पर सवालिया निशान भी लगाते हैं। अगर कर्कट रोग के बारे में लक्षण प्रकट होने के बाद पता चलता है तो स्वास्थ्य लाभ की संभावना कम है।
चिह्न व लक्षण
प्रारंभिक लक्षण पित्ताशय की पथरी में होने वाले पित्ताशय के सूजन जैसे ही होते हैं। बाद के लक्षण पेट में अटकाव संबंधी व पित्त नली से संबंधित हो सकते हैं।
निदान
प्रारंभिक अवस्था में निदान आमतौर पर संभव नहीं होता है। अधिक जोखिम वाले लोग, जैसे पित्ताशय की पथरी वाली महिलाएं या मूल अमरीकियों का अधिक बारीकी से आकलन किया जाता है। अंतर-औदरीय अल्ट्रासाउंड, सीटी स्कैन, गुहांतर्दर्शी अल्ट्रासाउंड, एमआरआई और एमआर कोलेंजियो-पेंक्रियेटोग्राफ़ी (एमआरसीपी) के जरिए निदान किया जा सकता है।
उपचार
सबसे आम और प्रभावी उपचार पित्ताशय को शल्य क्रिया द्वारा निकालना (कोलेसिस्टेक्टोमी) है, इसमें यकृत के एक अंश और लसीकापर्व का विच्छेदन होता है। लेकिन पित्ताशय के कर्कट रोग का पूर्वानुमान अत्यंत कमज़ोर होने की वजह से अधिकतर मरीज़ शल्यक्रिया के एक साल के अंदर मर जाते हैं। यदि शल्यक्रिया संभव न हो तो पित्तीय वृक्ष में गुहांतर्दर्शी विधि से नली लगाने से पांडुरोग घट सकता है और आमाशय में नली लगाने से उल्टी आना कम हो सकता है। शल्यक्रिया के साथ कीमोथेरेपी व विकिरण का भी इस्तेमाल हो सकता है। यदि पथरी के लिए पित्ताशय निकालने के बाद पित्ताशय के कर्कट रोग का पता चलता है (प्रासंगिक कर्कट रोग) तो अधिकतर समय यकृत का हिस्सा और लसीकापर्व को निकालने के लिए फिर से शल्यक्रिया की ज़रूरत पड़ती है - यह जल्द से जल्द कर देना चाहिए क्योंकि ऐसे मरीज़ो में लंबे समय तक बचाव की सबसे अच्छी संभावना होते है, यहाँ तक कि उपचार की भी।
कोतवाल रामचंद्र
कोतवाल रामचंद्र 1970 और 1980 के दशक में बैंगलोर में एक गैंगस्टर थे। उन्होंने बेंगलुरु उत्तर को कवर किया और वहां कोदंडरामपुरा और श्रीरामपुरा में काम किया। वह प्रतिद्वंद्वी एमपी जयराज के समकालीन थे। क्राइम बॉस ऑयल कुमार के नेतृत्व में बेंगलुरु अंडरवर्ल्ड पर कौन शासन करेगा, इस को लेकर दोनों के बीच सत्ता संघर्ष था। जयराज अग्नि श्रीधर, बच्चन और वरदराज नायक की मदद से रामचंद्र को टक्कर देने में सफल रहे।
प्रारंभिक जीवन
रामचंद्र शिमोगा से थे और उन्होंने थोड़े समय के लिए भारतीय नौसेना में काम किया था। वह छह फीट से अधिक लंबा था, और अपने हथियारों के रूप में चाकू और दरांती का इस्तेमाल करता था। उन्हें अपने उत्कर्ष के दिनों में कुछ राजनेताओं का समर्थन प्राप्त था।
करियर
रामचंद्र को सार्वजनिक रूप से निर्दोषों के यादृच्छिक हमलों को अंजाम देने के लिए जाना जाता था ताकि डर पैदा किया जा सके, जिससे उन्हें अधिक अवांछित दुश्मन विकसित हुए, लेकिन स्थितियों को कम करने के लिए प्रेरित किया गया, लेकिन उनके बाजार मूल्य को कम नहीं किया गया जैसा कि उन्होंने माना था।
राजनीतिक लिंक्स
रामचंद्र ने राजनीतिक हलकों में तब पहुंच बनाई जब उन्होंने कर्नाटक के तत्कालीन मुख्यमंत्री डी देवराज उर्स के ड्राइवर और बॉडी गार्ड के रूप में काम करना शुरू किया।
लोकप्रिय संस्कृति में
कन्नड़ में एक मोशन पिक्चर, आ दिनागालु, जिसे के. एम. चैतन्य द्वारा निर्देशित किया गया है, में रामचंद्र के उदय और हत्या को प्रमुखता से दर्शाया गया है। अग्नि श्रीधर ने एक आत्मकथा माई डेज इन द अंडरवर्ल्ड-राइज ऑफ बेंगलुरु माफिया (वेस्टलैंड, 2013) लिखी है, जिसमें कोतवाल रामचंद्र की हत्या को उजागर किया गया है।
हत्या के परीक्षण
जयराज ने रामचंद्र की हत्या करने वाले चार हत्यारों की मदद की और उसकी हड्डियों को बंगाल की खाड़ी में ठिकाने लगा दिया। उन्होंने जांच को गुमराह करने और हत्यारों को दोषमुक्त करने के इरादे से कुत्ते की हड्डियों को दफनाने की व्यवस्था की।
मरण
उनकी मृत्यु के बाद उनके कुछ सहयोगियों ने आपराधिक गतिविधि जारी रखी।
भारतीय राज्य वृक्षों की सूची
भारत आधिकारिक तौर पर भारत गणराज्य दक्षिण एशिया का एक देश है। यह 28 राज्यों और 8 केंद्र शासित प्रदेशों से बना है। सभी भारतीय राज्यों की अपनी सरकार है और केंद्र शासित प्रदेश केंद्र सरकार के अधिकार क्षेत्र में आते हैं। जैसा कि अधिकांश अन्य देशों में भारत का भी राष्ट्रीय प्रतीक है- भारत का प्रतीक।
भारत के राष्ट्रीय प्रतीक के अलावा, इसके प्रत्येक राज्य और केंद्र शासित प्रदेशों के पास अपने स्वयं के राज्य मुहर और प्रतीक हैं जिनमें राज्य पशु, पक्षी, पेड़, फूल आदि शामिल हैं। भारत के राज्य वृक्षों की एक सूची नीचे दी गई है। सभी राज्य प्रतीकों की पूरी सूची के लिए भारतीय राज्यों व केंद्रशासित प्रदेशों के प्रतीकों की सूची देखें।
निम्न दीर्घाओं में भारत के 28 राज्यों और 8 केंद्र शासित प्रदेशों के वृक्ष प्रदर्शित हैं:
वर्ल्ड वीगन डे
विश्व शाकाहारी दिवस (World Vegan day) हर साल 1 नवंबर को दुनिया भर में शाकाहारी लोगों द्वारा मनाया जाता है। लोगों की शाकाहारी खाने के प्रति रुचि को बढ़ाना इस दिन को मनाने का प्रमुख उद्देश्य है। यह आयोजन 1994 में यूनाइटेड किंगडम में द वेगन सोसाइटी के तत्कालीन अध्यक्ष लुईस वालिस द्वारा संगठन की स्थापना की 50 वीं वर्षगांठ उपलक्ष्य में स्थापित किया गया था।
ऎद्दुलपल्लॆ (अनंतपुर)
ऎद्दुलपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गगनदीप कांग
गगनदीप कांग (चेरी) दक्षिण भारत के वेल्लोर कृत्रिम चिकित्सा महाविद्यालय में स्थित एक क्लीनियन वैज्ञानिक है। वह दस्त रोगों पर एक प्रमुख शोधकर्ता है, जो बच्चों में रोटाविरल संक्रमणों पर एक प्रमुख शोध के साथ, और रोटावायरल टीके के परीक्षण पर केंद्रित है।
जीवनी
गगनदीप कांग ने १९८७ में एमबीबीएस पूरा कि और फिर १९९१ में कृत्रिम चिकित्सा महाविद्यालय, वेल्लोर से माइक्रोबायोलॉजी में एमडी और १९९८ में पीएचडी प्राप्त की। गगनदीप कांग एक चिकित्सा वैज्ञानिक है जिन्होंने दस्त रोगों पर काम किया है। उन्होंने २५० से अधिक वैज्ञानिक पत्र प्रकाशित किए हैं।
हिन्दी संगठन
हिन्दी संगठन या 'हिन्दी स्पीकिंग यूनियन' मॉरीशस की एक प्रमुख हिन्दीसेवी संस्था है। इसकी स्थापना संसद के विधेयक संख्या ३३ के तहत १२ दिसम्बर १९९४ को हुई थी। यह संस्था कला एवं संस्कृति मंत्रालय के सहयोग से अपनी गतिविधियाँ आयोजित करती है। इसका कार्यालय आर्किड टॉवर, पोर्ट लूई में है। हिन्दी विद्वान, हिन्दी संस्थाएँ तथा हिन्दी साहित्यकार इसके सदस्य हैं। 'हिन्दी ज्ञान, हमारा मान' - इसका ध्येयवाक्य है।
रानीरबाज़ार
रानीरबाज़ार (Ranirbazar) भारत के त्रिपुरा राज्य के पश्चिम त्रिपुरा ज़िले में स्थित एक नगर है।
गायरकाटा
गायरकाटा (Gairkata) भारत के पश्चिम बंगाल राज्य के जलपाईगुड़ी ज़िले में स्थित एक शहर है। यहाँ से राष्ट्रीय राजमार्ग १७ गुज़रता है।
कृष्ण अवतार
कृष्ण अवतार 1993 में बनी हिन्दी भाषा की फिल्म है। प्रमुख भूमिकाओं में मिथुन चक्रवर्ती, सोमी अली और परेश रावल हैं।
संक्षेप
पुलिस निरीक्षक कृष्ण कुमार अपनी प्यारी पत्नी सुमन के साथ एक मध्यम वर्ग का जीवन जीता है। सुमन गर्भवती हो जाती है और एक बच्ची को जन्म देती है लेकिन दुखद रूप से गुजर जाती है, जिससे कृष्ण विधुर हो जाता, उसका दिल टूट जाता है और उसका जीवन तहस-नहस हो जाता है। कृष्ण को भी ट्यूमर हो जाता है और अंततः उसकी मृत्यु का कारण बन सकता है। तब शहर की बड़ी संख्या में बच्चे गायब हो जाते हैं, और कृष्ण को इंस्पेक्टर अवतार के साथ इस मामले की जाँच करने के लिए नियुक्त किया जाता है। उन्हें साथी पुलिस निरीक्षक विष्णु सावंत की हत्या की जाँच करने के लिए भी कहा जाता है। कृष्ण की जाँच उन्हें अपने स्वयं के विभाग में भ्रष्टाचार; सरकार में एक प्रमुख मंत्री की भागीदारी; और इंस्पेक्टर सावंत की खुद की बेटी की ओर ले जाती है। स्वास्थ्य और दृष्टि में असफल होने के साथ, कृष्ण को किसी भी पुलिस कार्य करने से पूरी तरह से अक्षम होने से पहले जल्दी ही अपने कदम उठाने होंगे।
सिल्टोना N.Z.A., कोश्याँकुटोली तहसील
सिल्टोना N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
पहाड़ी धीरज
दिल्ली का एक आवासीय क्षेत्र है।
लिवरपूल स्कूल ऑफ़ ट्रॉपिकल मेडिसिन
लिवरपूल स्कूल ऑफ़ ट्रॉपिकल मेडिसिन की स्थापना 12 नवम्बर 1898 में इंग्लैंड में हुई थी। यह अपनी तरह का पहला विद्दालय था। इसकी स्थापना के लिये सर अल्फ्रेड लेविस ने £350 का दान दिया था। इस विद्दालय के कई योगदान हैं विशेषतः मलेरिया के संबध में। जिसके लिया रोनाल्ड रॉस को 1902 का चिकित्सा नोबेल मिला। वर्तमान में इसका मुख्य कार्य क्षेत्र गरीबी के रोग है। अक्टुबर 2005 में बिल गेट्स नें इस विद्दालय को £28000000 का अनुदान दिया।
यार गद्दार (1994 फ़िल्म)
यार गद्दार 1994 में बनी हिन्दी भाषा की फिल्म है।
पिलंजी गांव
दिल्ली का एक आवासीय क्षेत्र है।
रोहतास नगर विधानसभा निर्वाचन क्षेत्र, दिल्ली
रोहतास नगर विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पूर्व दिल्ली लोकसभा निर्वाचन क्षेत्र के अन्तर्गत आता है।
विधायक
2013 के रूप में, इस क्षेत्र के विधायक जीतेन्द्र कुमार हैं।
राष्ट्रीय एकता दिवस (रूस)
राष्ट्रीय एकता दिवस (День народного единства, Denʹ narodnogo yedinstva) रूस में 4 नवंबर को आयोजित एक राष्ट्रीय अवकाश है। यह लोकप्रिय विद्रोह की याद दिलाता है जिसने नवंबर 1612 में मास्को से पोलिश-लिथुआनियाई कब्जे वाले बलों को निष्कासित कर दिया था, और आम तौर पर मुसीबतों के समय का अंत और पोलिश-मस्कोवाइट युद्ध (1605-1618) का महत्वपूर्ण मोड़ माना जाता हैं।
सोमवथिया राष्ट्रीय उद्यान
कोलंबो से 266 किलोमीटर उत्तर-पूर्व में स्थित सोमवथिया राष्ट्रीय उद्यान महावली नदी विकास परियोजना के तहत नामित चार राष्ट्रीय उद्यानों में से एक है। कहा जाता है सोमवथिया चैत्य स्तूप में बुद्ध के दांत का अवशेष है, जो उद्यान के भीतर स्थित है। सोमवथिया राष्ट्रीय उद्यान 2 सितंबर 1986 को बनाया गया था, जिसे मूल रूप से 9 अगस्त 1966 को एक वन्यजीव अभयारण्य के रूप में नामित किया गया था।
ऎद्दुलबालपुरं (अनंतपुर)
ऎद्दुलबालपुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गोैलामला, यमकेश्वर तहसील
गोैलामला, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
उत्तराधिकार का मुगल युद्ध
उत्तराधिकार का मुगल युद्ध या मुगल के उत्तराधिकार का युद्ध मतलब निम्नांकित हो सकता है।
स्वास्थ्य सूचना प्रौद्योगिकी
स्वास्थ्य सूचना प्रौद्योगिकी (Health information technology (HIT)) का अर्थ स्वास्थ्य एवं स्वास्थ्य-रक्षा के क्षेत्र में प्रयुक्त सूचना प्रौद्योगिकी से है। स्वास्थ्य सूचना प्रौद्योगिकी की सहायता से कम्प्यूटीकृत प्रणाली के माध्यम से उपभोक्ता (रोगी), चिकित्सा-प्रदाता, भुगतानकर्ता, गुणवत्ता की निगरानी करने वालों आदि के बीच सूचना का आदान-प्रदान किया जाता है। सन २००८ में एक अध्ययन में इलेक्ट्रॉनिक स्वास्थ्य रिकार्ड को सर्वाधिक उपयोगी औजार के रूप में पाया गया था। इसमें कहा गया था कि स्वास्थ्य-प्रदान-प्रणाली की सम्पूर्ण गुणवत्ता, सुरक्षा, तथा दक्षता की वृद्धि करने की दिशा में इलेक्ट्रॉनिक स्वास्थ्य रिकार्ड सर्वाधिक उपयोगी है।
सैदपुर जयराम,संभल (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
फतेह नगर, दिल्ली
दिल्ली का एक आवासीय क्षेत्र है।
आकिवीडु
आवागमन
राष्ट्रीय राजमार्ग 165 यहाँ से गुज़रता है और इसे सड़क द्वारा भारत के कई अन्य स्थानों से जोड़ता है।
चम्पकनगर
चम्पकनगर (Champaknagar) भारत के त्रिपुरा राज्य के पश्चिम त्रिपुरा ज़िले में स्थित एक नगर है।
फाउंटेन, दिल्ली
दिल्ली का एक आवासीय क्षेत्र है।
राजस्थान में धर्म
हिन्दू
जाट ज्यादातर हिंदू और मुसलमान हैं। राजस्थान के मीणा आज तक वैदिक संस्कृति का दृढ़ता से पालन करते हैं जिसमें आमतौर पर भैनरून (शिव) और कृष्ण के साथ-साथ दुर्गा की पूजा भी शामिल है। राजपूत आमतौर पर सूर्य, शिव, विष्णु और भवानी (देवी दुर्गा) की पूजा करते हैं। गुर्जर (गुर्जर या गुर्जर) सूर्य देवता, भगवान देवनारायण, विष्णु, शिव और देवी भवानी की पूजा करते हैं।  ऐतिहासिक रूप से, गुर्जर सूर्य-उपासक थे और उन्हें सूर्य-देवता के चरणों के प्रति समर्पित बताया गया है। महाराष्ट्र के महानुभावियों और वारकरीपंथियों द्वारा मराठी भक्ति आंदोलन, जो मुख्य रूप से वैष्णववाद का पालन करते थे, का राजस्थानी भक्ति आंदोलन के विकास पर बहुत प्रभाव था। मीराबाई (मीराबाई) राजस्थानी भक्ति आंदोलन के दौरान एक महत्वपूर्ण शख्सियत थीं।
अन्य धर्म
कुछ अन्य धर्म भी प्रचलित हैं जैसे बौद्ध धर्म, ईसाई धर्म, पारसी धर्म आदि। समय के साथ, सिख धर्म के अनुयायियों की संख्या में वृद्धि हुई है। हालांकि मौर्य साम्राज्य में 321-184 ईसा पूर्व के दौरान बौद्ध धर्म एक प्रमुख धर्म के रूप में उभरा, लेकिन राजस्थान में इसका कोई प्रभाव नहीं था क्योंकि मौर्य साम्राज्य का राजस्थान और इसकी संस्कृति पर न्यूनतम प्रभाव था। हालाँकि, आज जैन धर्म राजस्थान में उतना प्रचलित नहीं है लेकिन ऐतिहासिक रूप से राजस्थान और गुजरात क्षेत्र भारत में जैन धर्म के मजबूत केंद्र थे, और राज्य जैन मंदिरों में समृद्ध है, जिनमें से बड़ी संख्या में अभी भी जैन संगठनों द्वारा बनाए रखा जाता है।
गुस्तावस एडॉल्फस दिवस
गुस्तावस एडॉल्फस दिवस (Gustav Adolfsdagen; Kustaa Aadolfin päivä; Gustav Adolfi päev) स्वीडन और कुछ अन्य देशों में 6 नवंबर को स्वीडन के राजा गुस्तावस एडॉल्फ़स की याद में मनाया जाता है। 1632 में राजा की मृत्यु की 200वीं वर्षगांठ के बाद इस दिन को मनाना लोकप्रिय हो गया। यह स्वीडन और फिनलैंड में एक सामान्य झंडा फहराने का दिन है। इस दिन मुख्य रूप से गुस्तावस एडॉल्फस पेस्ट्री खाई जाती हैं।
कदिंपोरवरं (कृष्णा)
कदिंपोरवरं भारत के आन्ध्रप्रदेश राज्य के अन्तर्गत कृष्णा जिले का एक गाँव है।
सैफ खान सराय,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
फारूक चिश्‍ती
फारूक चिश्‍ती,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के देवरिया जिले के 208 - देवरिया विधान सभा निर्वाचन क्षेत्र से कांग्रेस की ओर से चुनाव में भाग लिया।
सैफ खान सराय,संभल (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00721
हेज़ल ब्लियर्स
हेज़ल एनी ब्लियर्स (जन्म 14 मई 1956) एक ब्रिटिश लेबर पार्टी की राजनीतिज्ञ हैं, जो 2010 से 2015 तक सलफोर्ड और एक्लस के लिए संसद सदस्य (सांसद) रहीं। सालफोर्ड और एक्लेस निर्वाचन क्षेत्र के निर्माण से पहले, वह 1997 से सालफोर्ड  की सांसद थी।
उन्होंने 2006 और 2007 के बीच बिना पोर्टफ़ोलियो के मंत्री और लेबर पार्टी के अध्यक्ष के रूप में कैबिनेट में काम किया, और 2007 से 2009 तक कम्युनिटी और स्थानीय सरकार के राज्य सचिव के पद पर रही, जब उन्होंने इस्तीफा दे दिया।
घोषणा पर टिप्पणी करते हुए, प्रधान मंत्री गॉर्डन ब्राउन ने कहा कि संसदीय नियमों के उल्लंघन का दावा करने वाले खर्चों का भुगतान करने से इनकार करने के बाद भी ब्लियर्स ने सार्वजनिक जीवन में "उत्कृष्ट योगदान" दिया।
प्रारंभिक जीवन और शिक्षा
हेज़ल ब्लियर्स का जन्म 14 को लंकाशायर के सलफोर्ड में हुआ था मई 1956,  में बेटी आर्थर ब्लियर्स  को जन्म दिया ।
ब्लियर्स की शिक्षा वार्डस्ले के वॉर्स्ले वार्डले ग्रामर स्कूल में हुई, एल्सरेरे पार्क में चैटस्वर्थ रोड पर वोर्स्ले और फिर एल्स कॉलेज। वह नॉटिंघम में ट्रेंट पॉलिटेक्निक (अब नॉटिंघम ट्रेंट यूनिवर्सिटी के रूप में जाना जाता है) में गई, कानून में बीए (ऑनर्स) की डिग्री के साथ स्नातक की उपाधि प्राप्त की, और बाद में, 1977 में चेस्टर कॉलेज ऑफ लॉ।
कैरियर के शुरूआत
हेज़ल ब्लियर्स ने 1978 में सालफोर्ड सिटी काउंसिल के साथ ट्रेनी सॉलिसिटर के रूप में सलफोर्ड में अपने करियर की शुरुआत की। दो साल के बाद, वह एक साल के लिए निजी प्रैक्टिस में चली गईं, इससे पहले 1981 में रॉसेंडेल बोरो काउंसिल में एक वकील के रूप में शामिल हुईं और उसी साल उन्हें एनएएलओजीओ में शाखा सचिव के रूप में चुना गया।
1983 में वे विगन मेट्रोपोलिटन बरो काउंसिल के लिए एक वकील बन गयी और बाद में मैनचेस्टर सिटी काउंसिल के शिक्षा वकील बनी। अगले वर्ष में, वह सलफोर्ड सिटी काउंसिल में एक पार्षद के रूप में चुनी गईं और 1992 तक उन्होंने काउंसिल में काम किया।  वह कई वर्षों तक सलफोर्ड सामुदायिक स्वास्थ्य परिषद की अध्यक्ष रहीं।
संसदीय कैरियर
पत्रकार माइकल व्हाइट द्वारा "क्रूर रूप से प्रभावी नेटवर्कर" के रूप में वर्णित, ब्लियर्स 1987 में नील हैमिल्टन और 1992 में बूरी साउथ के खिलाफ टैटन में खडी हुई थी 788 वोटों से हार गयी थी। 1997 के आम चुनाव में वह अपनी घरेलू सीट सलफोर्ड के लिए लेबर सांसद के रूप में चुनी गई थीं।
चुनाव के बाद वह 1998 तक स्वास्थ्य विभाग के विदेश मंत्री एलन मिलबर्न के संसदीय निजी सचिव बनी। उन्होंने 1999 में पीपीएस के तत्कालीन मुख्य सचिव से लेकर ट्रेजरी एंड्रयू स्मिथ तक दस महीने बिताए।
001 के आम चुनाव के लिए, ब्लियर्स एक सदस्य और बाद में लेबर पार्टी अभियान टीम के उप प्रमुख थी, बैकबेनचर्स के एक समूह ने देश भर में चुनाव प्रचार किया। इसने उनकी राष्ट्रीय प्रोफ़ाइल बढ़ा दी।
2010 के आम चुनाव में, सलफोर्ड और एक्सेल के संसदीय क्षेत्रों का पुनर्गठन किया गया था, जिसमें ब्लेयर्स निर्वाचन क्षेत्र को समाप्त कर दिया गया था। उन्होंने सलफोर्ड और एक्सेल के नए संसदीय क्षेत्र के लिए श्रम संसदीय उम्मीदवार के रूप में चयन प्रतियोगिता में इयान स्टीवर्ट को हराया और चुनी गयीं ।
अपने संसदीय करियर के दौरान, उन्होंने "चिपमंक" उपनाम हासिल कर लिया है। फ्रेज़र नेल्सन, द स्पेक्टेटर में लिखती हैं, बाद में उसे "आयरन चिपमंक" करार दिया, "आयरन लेडी" वाक्यांश पर एक नाटक, अक्सर मार्गरेट थैचर का वर्णन करता था ।
मंत्री का करियर
2001 के आम चुनाव के बाद, ब्लेयर्स ने सार्वजनिक स्वास्थ्य के लिए जिम्मेदार स्वास्थ्य विभाग में संसदीय अवर सचिव के रूप में टोनी ब्लेयर की सरकार में प्रवेश किया। इस नौकरी में उसने लोगों को अधिक फल और सब्जियां खाने के लिए सरकार के "5-ए-डे" अभियान की शुरुआत की।
2003 में पुलिस कार्यालय, अपराध में कमी और आतंकवाद के लिए जिम्मेदारियों के साथ, ब्लेयर को होम ऑफिस में राज्य मंत्री के रूप में पदोन्नत किया गया था। वह 2003 में लेबर पार्टी की राष्ट्रीय कार्यकारी समिति के लिए चुनी गईं।  2005 के आम चुनाव के बाद, 7 जून 2005 को वह प्रिवी काउंसिल की सदस्य बनीं।  4 मई 2006 को काउंसिल इलेक्शन के बाद एक कैबिनेट फेरबदल में टोनी ब्लेयर ने इयान मैककार्टनी की जगह अपना पार्टी चेयरमैन नियुक्त किया।
सामुदायिक और स्थानीय सरकार के राज्य सचिव
28 जून 2007 को, नए प्रधान मंत्री, गॉर्डन ब्राउन ने रूथ केली के स्थान पर, ब्लियर्स को समुदाय और स्थानीय सरकार के सचिव के रूप में नियुक्त किया। अप्रैल 2008 में यह अफवाह उड़ी थी कि ब्राउन एक ग्रीष्मकालीन फेरबदल की योजना बना रहा है जिसमें ब्लियर्स को पदावनत किया जाएगा।  हालांकि, जब शरद ऋतु में फेरबदल हुआ, तो यह पुष्टि की गई कि उसे अपनी स्थिति बरकरार रखनी है।
मई 2008 में ब्लियर्स ने गलती से बीबीसी के प्रश्न समय पर टिप्पणी की कि यूनाइटेड किंगडम में 3 मिलियन लोग बेरोजगार थे जब 1997 में लेबर सत्ता में आया (आधिकारिक आंकड़ा 1,602,500) था।
उप नेतृत्व के उम्मीदवार
24 फरवरी 2007 को उन्होंने लेबर पार्टी के उप नेता के लिए चुनाव के लिए अपनी उम्मीदवारी की घोषणा की, जिससे उन्हें जॉन प्रेस्कॉट द्वारा पूर्व में आयोजित की गई नौकरी के लिए छह उम्मीदवारों में से एक बना दिया गया। वह छह उम्मीदवारों में से आखिरी बार आई थी।  हरिएट हरमन ने 24 जून 2007 को चुनाव जीता।
3 जून 2009 को, 2009 के यूरोपीय और स्थानीय चुनावों से एक दिन पहले, ब्लेयर्स ने घोषणा की कि वह अगले फेरबदल में कैबिनेट से इस्तीफा दे देगी। मीडिया ने उल्लेख किया कि, जिस दिन उसके इस्तीफे की घोषणा की गई थी, उसने एक ब्रोच पहना था, जिसमें संदेश लिखा था "रॉकिंग द बोट"  12 जून 2009 को, उसने अपने इस्तीफे के तरीके और समय पर खेद व्यक्त किया। मैनचेस्टर ईवनिंग न्यूज के साथ साक्षात्कार।  उनका इस्तीफा श्रम कैबिनेट के कई गर्मियों में से एक था, जिसमें यूरोपीय चुनावों में खराब नतीजों और खराब जनमत सर्वेक्षण के नतीजों से सरकार की मुश्किलें बढ़ गई थीं, जिसका मुख्य कारण मंदी और बढ़ती बेरोजगारी को बताया गया था।
जातीय अल्पसंख्यक
मार्च 2005 में, आतंकवाद के प्रति जिम्मेदारी के साथ गृह मंत्रालय के मंत्री के रूप में, ब्लियर्स ने आरोप लगाया कि आतंकवाद अधिनियम की धारा 44 मुसलमानों को प्रभावित करेगी। इसके जवाब में और उसे इसका समर्थन करने के लिए, नेशनल ब्लैक पुलिस एसोसिएशन के अध्यक्ष रे पॉवेल ने मंत्री की भाषा को "अंतरंग और असंगत" के रूप में वर्णित किया।  "मुझे लगता है कि यह कहना गलत है कि उन्हें स्वीकार करना चाहिए कि इसका उपयोग असम्मानजनक रूप से किया जाता है।  यह टिप्पणी मददगार नहीं होगी और मुस्लिम समुदाय के भीतर विश्वास पैदा नहीं करती है। "
अगस्त 2005 में, ब्लियर्स ने कहा कि एशियाई-ब्रिटिश या भारतीय-ब्रिटिश जैसे अमेरिकी-शैली की उच्च स्तरीय उपाधियों को अपनाने के पक्ष में जातीय अल्पसंख्यकों की रिब्रांडिंग ’“ विचारों की श्रेणी के बीच ”थी जो मुस्लिम और अन्य सामाजिक समूहों के साथ बैठकों में लाया गया था। यह प्रस्ताव गृह कार्यालय द्वारा जल्दी से वापस ले लिया गया था, क्योंकि सरकार ने इस विचार से दूरी बना ली थी।
अस्पताल बंद
2006 में ब्लियर्स अपने निर्वाचन क्षेत्र में अस्पताल विभागों को बंद करने के विरोध में शामिल हुए, भले ही ये बंदे सरकार की नीतियों के अनुरूप थे, जिसमें वह एक वरिष्ठ सदस्य थे। हेल्थ इमरजेंसी के अभियानों के प्रमुख ज्योफ मार्टिन ने कहा, "2007 में प्रमुख सेवाओं में कटौती और बंद होने के तात्कालिक खतरे का सामना कर रहे देश के ऊपर और नीचे 29 अस्पताल हैं।  क्या हेज़ल ब्लियर्स उन क्षेत्रों में से प्रत्येक में सड़कों पर प्रदर्शनकारियों में शामिल होंगे या यह 'मेरे बैक यार्ड में नहीं' का एक क्लासिक मामला है? "
खर्चे कांड
मई 2009 में, द टेलीग्राफ ने बताया कि ब्लियर्स ने तीन संपत्तियों के साथ-साथ होटलों में ठहरने के लिए एक पाउंड के भीतर अधिकतम स्वीकार्य खर्च का दावा किया था। उसने फर्नीचर पर £ 4,874, एक नए बिस्तर पर £ 899 और एक नए टीवी पर £ 913 का दावा किया था, एक वर्ष से कम समय में दूसरा ऐसा टीवी, और किराने का सामान में अधिकतम £ 400 एक महीने में, और बहुतों ने कहा उस पर मुकदमा नहीं चलाया गया।  इसके अलावा, ब्लियर्स ने लंदन के फ्लैट की बिक्री से लाभ पर पूंजीगत लाभ कर का भुगतान नहीं किया था।  संपत्ति को एचएम राजस्व और सीमा शुल्क के साथ उनके मुख्य निवास के रूप में पंजीकृत किया गया था, लेकिन ब्लियर्स फ्लैट से संबंधित सांसदों के दूसरे घर के खर्च का दावा कर रहे थे।  उसने पूंजीगत लाभ कर का भुगतान किए बिना अपनी बिक्री पर £ 45,000 का लाभ कमाया था।
12 मई को, उसने अपने दूसरे घर की बिक्री से बचने के लिए £ 13,332 पूंजीगत लाभ कर का भुगतान करने के लिए स्वेच्छा से भुगतान किया। बाद में यह दावा किया गया कि गॉर्डन ब्राउन ने उसे राशि चुकाने का आदेश दिया था।
उसके निर्वाचन क्षेत्र सलफोर्ड में, वह कई नाराज प्रदर्शनकारियों से मिली थी और घर पर रहने के बजाय एक स्थानीय होटल में रुकी थी।
सर थॉमस लेग की एक जांच के बाद, ब्लियर्स को बताया गया था कि वह अपने लंदन के फ्लैट के लिए एक ग्लास ठंडे बस्ते में डालने वाली इकाई के संबंध में £ 225 का भुगतान करें।
2010–2015: विपक्ष में
ब्लियर्स सितंबर 2010 से मार्च 2015 तक संसद की खुफिया और सुरक्षा समिति के सदस्य थे। ब्लियर्स ने मीडिया को सुरक्षा एजेंसियों द्वारा वैश्विक निगरानी के बारे में एडवर्ड स्नोडेन के खुलासे के बाद गोपनीयता और सुरक्षा पर समिति की रिपोर्ट प्रस्तुत की।
2013 में, ब्लियर्स ने किड्स विदाउट कनेक्शंस वर्क एक्सपीरियंस प्रोग्राम लॉन्च किया। इस कार्यक्रम का उद्देश्य सालफोर्ड और ईकल्स में स्थानीय व्यवसायों को प्रोत्साहित करना है, जो 16 से 24 वर्ष की आयु के युवाओं को कार्य अनुभव प्रदान करते हैं।  प्लेसमेंट का भुगतान नहीं किया गया था, लेकिन बेरोजगार या काम मांगने वाले लोगों को अनुभव प्रदान करने का एक तरीका था।  परियोजना के प्रत्यक्ष परिणाम के रूप में कार्यक्रम के 42 प्रारंभिक युवाओं में से 16 को योजना समाप्त होने के तुरंत बाद पूर्णकालिक नौकरी या प्रशिक्षुता मिली।
अगस्त 2014 में, ब्लियर्स ने बहुत देर होने से पहले चरमपंथ से निपटने के लिए एक प्रस्ताव रखा। उसने ब्रिटिश सरकार की बड़े लोगों के बजाय छोटे खतरों पर ध्यान केंद्रित करने के लिए आलोचना की।  उसने यह भी कहा कि चरमपंथियों में तब्दील होने से पहले युवा मुसलमानों को निशाना बनाना और उन्हें बचाने की कोशिश करना आतंकवाद के खिलाफ लड़ाई में मुख्य भूमिका होनी चाहिए। उसने घोषणा की थी कि वह 2015 के यूनाइटेड किंगडम के आम चुनाव में हार गई थी।
बाद में करियर
मई 2015 में ब्लियर्स द को-ऑपरेटिव ग्रुप के निदेशक बन गए और जोखिम और लेखा परीक्षा समिति और नामांकन समिति के सदस्य हैं, जिसके लिए उन्हें प्रति माह एक या दो दिन के काम के लिए प्रति वर्ष £ 60,000 का भुगतान किया जाता था।  2016 में Blears को सोशल इंवेस्टमेंट बिजनेस का चेयरमैन नियुक्त किया गया।  अल्जाइमर सोसाइटी के लिए एक राजदूत के रूप में, और सोशल मोबिलिटी फाउंडेशन के ट्रस्टी के रूप में, उन्होंने सल्फोर्ड विश्वविद्यालय में डिमेंशिया के संस्थान के अध्यक्ष के रूप में भी भूमिकाएँ निभाई हैं।
व्यक्तिगत जीवन
उन्होंने 1980 के दशक में सॉलिसिटर माइकल हल्सल से शादी की। उनकी कोई संतान नहीं है।
2005 में ब्लियर्स एक संसदीय टैप-डांसिंग ट्रूप के सदस्य थी जिन्हें डिवीजन बेल्स के नाम से जाना जाता था।  अन्य सदस्यों में कैरोलिन फ्लिंट, बेवरली ह्यूजेस , लॉरा मोफेट , मेग मुन , जोन रयान और डारी टेलर शामिल थे ।
पेनेलोपे क्रूज़
पेनेलोपे क्रूज़ सांचेज़ (अप्रैल 28, 1974 में जन्मीं), जिन्हें पेनेलोपे क्रूज़ के नाम से जाना जाता है, एक स्पैनिश अभिनेत्री हैं। उन्हें जैमों जैमों, द गर्ल ऑफ योर ड्रीम एवं बेल इपोक जैसी कई फ़िल्मों के लिए युवा अभिनेत्री के तौर पर काफी आलोचनात्मक सराहना मिली है। उन्होंने ब्लो, वनिला स्काई, विक्की क्रिस्टीना बार्सेलोना एवं नाइन जैसी कई अमेरिकी फ़िल्मों में भी अभिनय किया है। वह संभवतः, प्रसिद्ध स्पैनिश निर्देशक पेड्रो अल्मोडोवर द्वारा बनाई गयी फ़िल्में ब्रोकेन एम्ब्रेसेज़, वॉलवर एवं ऑल अबाउट माई मदर आदि में अपने अभिनय के लिए सबसे अधिक जानी जाती हैं।
क्रूज़ को तीन गोया, दो यूरोपीय फ़िल्म अवॉर्ड तथा कान फ़िल्म समारोह में सर्वश्रेष्ठ अभिनेत्री के अवॉर्ड से सम्मानित किया गया है। 2009 में, उन्होंने विक्की क्रिस्टीना बार्सेलोना में अपनी भूमिका के लिए सर्वश्रेष्ठ सह-अभिनेत्री का एक अकादमी पुरस्कार, एक गोया तथा एक बीएएफटीए (BAFTA) पुरस्कार जीता. वह स्पेन की पहली महिला ऑस्कर विजेता हैं एवं जोज़ फेरर, रीटा मोरेनो, बेनिशियो डेल टोरो (प्युर्टो रिको), एंथनी क्विन (मेक्सिको) एवं स्पेन के साथी जेवियर बर्डेम के बाद ऑस्कर जीतने वाली छठी स्पैनिश हस्ती बन चुकी हैं।
प्रारम्भिक जीवन
पेनेलोपे क्रूज़ सांचेज़ की पैदाइश अल्कोबेन्दास, कम्युनिटी ऑफ मैड्रिड, स्पेन में हुई. इनकी माता एन्कारना सांचेज़ एक हेयर ड्रेसर एवं निजी प्रबंधक थीं तथा पिता एडवार्डो क्रूज़ एक फुटकर विक्रेता व वाहन मेकैनिक थे। अपने शैशव से ही वह एक ज़बरदस्त अदाकारा थी और अपने परिवार के मनोरंजन के लिए टीवी विज्ञापनों के अभिनय की नक़ल किया करती थी। शुरू में, क्रूज़ ने नृत्य पर अपना ध्यान केन्द्रित किया। स्पेन के नेशनल कंसर्वेटरी में नौ साल तक शास्त्रीय बैले सीखने के बाद उन्होंने प्रमुख नर्तकों के अधीन अपना प्रशिक्षण जारी रखा. उन्होंने एंजेला गैरीडो के साथ स्पैनिश बैले का तीन साल का प्रशिक्षण लिया। उन्होंने राउल कैबेलेरो के साथ जैज़ नृत्य का भी प्रशिक्षण लिया एवं मैड्रिड के क्रिस्टीना रोटा (ज्वान डिएगो बोटो की माता) स्कूल में पढ़ाई की. 15 वर्ष की उम्र में, एक टैलेंट एजेंसी ऑडिशन में 300 से अधिक लड़कियों को पछाड़ने के बाद उनका एक और रुझान बढ़ा.
कैरियर
मेकैनो नामक एक स्पैनिश सिंथपॉप ग्रुप के लिए "ला फुएर्ज़ा डेल डेसटिनो" वीडियो में आने के बाद क्रूज़ को पहली प्रसिद्धि हासिल हुई. बाद में, इसी ग्रुप के एक सदस्य नाचो कानो के साथ एक उनका एक रिश्ता शुरू हुआ। उन्होंने किशोरों के लिए दिखाए जाने वाले कार्यक्रम ला क्विनता मार्चा में टीवी प्रस्तोता का काम किया, सेरी रोज़ नाम की एक कामुक फ्रांसीसी टीवी धारावाहिक में उनके काम से उन्हें शुरुआती पहचान मिली. एक कड़ी में उन्होंने एक अंधी वेश्या का किरदार निभाया था एवं एक अन्य कड़ी, जो एक कॉमेडी थी, में युवा रईस औरत का किरदार निभाया जो युवा रईस आदमी होने का नाटक करती है। 1994 में उन्होंने नाचो कानो के वीडियो "एल वाल्ट्ज़ दे लोस लोकोस" का निर्देशन भी किया।
क्रूज़ की पहली बड़ी फ़िल्में थीं जैमों, जैमों एवं बेले इपोक, जिसने विदेशी भाषा की फ़िल्म का अकादमी अवॉर्ड जीता; अपनी पहली फ़िल्म में उनकी उम्र 16 वर्ष थी। 1997 में, उन्होंने सोफिया पेंगिया के रूप में एडवार्डो नोरियेगा के साथ ऐलेजैंड्रो अमेनाबार द्वारा निर्देशित ओपेन योर आइज़ ' में अभिनय किया, जबकि 1999 में वे पेड्रो अल्मोडोवर की फ़िल्म ऑल अबाउट माई मदर ' में नज़र आयीं, जिसने विदेशी भाषा की फ़िल्मों की श्रेणी में अकादमी अवॉर्ड भी जीता. सन् 2000 में वे 'ऑल द प्रिटी हौर्सेस ' में मैट डेमॉन के साथ दिखीं.
प्रगतिवाद
प्रगतिवाद (Progressivism) एक राजनैतिक एवं सामाजिक शब्द है। यह उन विचारधाराओं (ideologies) एवं आन्दोलनों के सन्दर्भ में प्रयुक्त किया जाता है जो आर्थिक एवं सामाजिक नीतियों में परिवर्तन या सुधार के पक्षधर हैं। ऐतिहासिक दृष्टि से अमेरिका में प्रगतिवाद २०वीं शती के आरम्भ में अपने शीर्ष पर था जब गृह-युद्ध समाप्त हुआ और बहुत तेजी से औद्योगीकरण आरम्भ हुआ।
पेनेलोपे क्रूज़
कैरियर
क्रूज़ के लिए, वर्ष 2000 का शुरूआती दौर औसत दर्जे की समीक्षा एवं मिश्रित व्यावसायिक सफलता वाला रहा. वर्ष 2001 के अंत में, वे वनिला स्काई ' नामक फ़िल्म में नज़र आयीं जो ओपेन योर आइज़ ' की हॉलीवुड रीमेक थी। वर्ष 2004 में यूरोप लौट कर क्रूज़ ने फ़िल्म 'डोंट मूव ' में अभिनय करने के लिए इतालवी (वे पहले से ही स्पैनिश, फ्रेंच एवं अंग्रेज़ी बोल लेती थीं) सीखी. उन्होंने अपनी भूमिका के लिए समीक्षकों की प्रशंसा बटोरी एवं ऑस्कर के समतुल्य डेविड डी डोनाटेलो नामक इतालवी अवॉर्ड जीता.
वर्ष 2006 में उन्होंने सलमा हायेक के साथ फ़िल्म बैंडीडास में अभिनय किया। उसी वर्ष, क्रूज़ को पेद्रो अल्मोदोवर्स की फ़िल्म वॉलवर में अपने अभिनय के लिए बेहद अच्छी समीक्षाएं मिलीं. कान फ़िल्म समारोह, 2006 में उन्होंने अपने पांच सह-कलाकारों के साथ सर्वश्रेष्ठ अभिनेत्री के अवॉर्ड की साझेदारी की एवं मुख्य भूमिका में सर्वश्रेष्ठ अभिनेत्री की श्रेणी में उनका नामांकन गोल्डेन ग्लोब, स्क्रीन एक्टर्स गिल्ड अवॉर्ड, बीएएफटीए (BAFTA) अवॉर्ड तथा अकादमी अवॉर्ड के लिए आया। इन नामांकनों के बाद वे पहली ऐसी स्पैनिश अभिनेत्री बन गयीं, जिनका नामांकन सर्वश्रेष्ठ अभिनेत्री की श्रेणी में अकादमी अवॉर्ड के लिए आया हो.
मई 2007 में, यह घोषणा की गयी कि पेनेलोपे व उनकी बहन मोनिका बार्सेलोना आधारित फैशन चेन मैंगो के लिए एक 25-पीस संग्रह की डिज़ाइन बनायेंगी. 7 जुलाई 2007 को, क्रूज़ ने लाइव अर्थ में प्रस्तुति की. वर्ष 2007 के अंत की ओर, उन्होंने जौमे डी लाइगुआना द्वारा निर्देशित अपने भाई के प्रथम एकल 'कोसास क्यू कोंटर' नामक वीडियो में काम किया। इसमें वे अपने मित्र मिया मैस्ट्रो एवं अपनी बहन मोनिका के साथ थीं। क्रूज़ ने पहले फैशन के लिए अपनी गहरी रूचि दिखाई थी एवं वे लोरियल (L'Oreal) तथा उसके "टेलेस्कोपिक"(telescopic) मस्कारा के लिए मॉडलिंग करती हैं।
वर्ष 2008 में, क्रूज़ अपने स्पैनिश साथी इसाबेल कोइक्ज़ेट की फ़िल्म 'एलेगी ' में सर बेन किंग्सले के साथ नज़र आयीं, जिसमें उन्हें एक अंग्रेज़ी भाषी किरदार निभाने के लिए समीक्षकों की भारी प्रसंशा मिली. यह फ़िल्म फिलिप रोथ की द डाइंग एनिमल नामक कहानी पर आधारित थी। अपने अभिनय के लिए उनका नामांकन गोल्डेन सैटेलाईट अवॉर्ड के लिए किया गया। उसी वर्ष बाद में, उन्होंने वूडी एलेन के 'विक्की क्रिस्टीना बार्सेलोना ' में जेवियर बर्डेम की, दिमागी रूप से अस्थिर, पूर्व पत्नी मारिया एलेना की भूमिका निभाई. उनके इस अभिनय को समीक्षकों की भारी प्रशंसा मिली. इस किरदार के लिए, क्रूज़ को अकादमी अवॉर्ड का अपना दूसरा नामांकन प्राप्त हुआ एवं बाद में सर्वश्रेष्ठ सहायक अभिनेत्री का अवॉर्ड जीतकर वे अकादमी अवॉर्ड जीतने वाली दूसरी स्पैनिश कलाकारा बन गयीं. इसके एक वर्ष बाद उनके प्रेमी जेवियर बर्डेम ने 'नो कंट्री फॉर ओल्ड मेन ' के लिए ये अवॉर्ड हासिल किया। वह अकादमी अवॉर्ड जीतने वाली पहली स्पैनिश अभिनेत्री एवं रोबेर्ट डी नीरो एवं इंग्रिड बर्गमैन के अलावा, दो भिन्न भाषा बोलने वाली एक भूमिका के लिए ऑस्कर जीतने वाली एकमात्र अभिनेत्री बन गयीं. ऑस्कर के अलावा, क्रूज़ ने 'विक्की क्रिस्टीना बार्सेलोना' में अपने किरदार के लिए सर्वश्रेष्ठ सहायक अभिनेत्री का बीएएफटीए (BAFTA), द इंडीपेंडेंट स्पिरिट अवॉर्ड, द नेशनल बोर्ड ऑफ रिव्यू अवॉर्ड एवं द न्यूयॉर्क फ़िल्म क्रिटिक्स सर्कल अवॉर्ड जीता. उन्हें अपने किरदार के लिए गोल्डेन ग्लोब एवं स्क्रीन एक्टर्स गिल्ड का नामांकन भी हासिल हुआ।
क्रूज़ ने पुनः पेड्रो अल्मोडोवर की फ़िल्म 'ब्रोकेन एम्ब्रेसेस ' में काम किया, जो नवम्बर 2009 में अमेरिका में रिलीज़ हुई. उन्हें संगीतमय 'नाइन ' के फ़िल्म संस्करण में, सोफिया लोरेन, जुडी डेंच, डेनियल दे-लुईस, निकोले किडमैन एवं मेरियन कोटिलार्ड आदि अन्य ऑस्कर विजेताओं के साथ छापा भी गया था।
निजी जीवन
क्रूज़ वर्ष 2000 से शाकाहारी होने का दावा करती हैं। वे चार भाषाएं, स्पैनिश, इतालवी, फ्रांसीसी एवं अंग्रेजी बोलती हैं। क्रूज़ ने चैरिटी के लिए अपना काफी समय व धन भी दान किया है। वर्ष 1997 में उन्होंने दो महीनों तक युगांडा में स्वयंसेवी का काम किया।
क्रूज़ की परवरिश एक कैथोलिक के रूप में हुई थी लेकिन अब वे अपने आपको बौद्ध धर्म से अधिक जुड़ा हुआ महसूस करती हैं। 'वनिला स्काई ' में टॉम क्रूज़ के साथ काम करने के बाद उन दोनों के बीच तीन वर्ष का रिश्ता बना, जो जनवरी 2004 में समाप्त हो गया। उस दौरान, उन्हें और क्रुइज़ को हॉलीवुड में धार्मिक आन्दोलन के स्थानों पर विभिन्न गिरजाघरों में जाते देखा गया था और ऐसी अटकलें भी प्रकाशित होनें लगी थीं कि क्रुइज़ ने क्रूज़ को चर्च में शामिल होने के लिए राज़ी कर लिया था।
फरवरी 2005 में सहारा ' के फ़िल्मांकन के बाद मैथ्यू मिकोनहे के साथ उनका प्रेम सम्बन्ध शुरू हो गया। मई 2006 में, उन दोनों ने पीपल ' में एक संयुक्त घोषणा रिलीज़ की कि "उन्होंने एक दंपत्ति के रूप में कुछ समय का अवकाश लेने का फैसला किया है।" उसी वर्ष बाद में उन्होंने यह घोषणा की कि "वे अब अन्तरंग नहीं रहे एवं इस वक़्त उनके लिए एक दूसरे से अलग हो जाना ही सबसे उचित फैसला है।" वर्ष 2007 से उनका प्रेम सम्बन्ध अभिनेता जेवियर बर्डेम से है; ये दोनों जैमों, जैमों ', लाइव फ्लेश ' तथा 2008 में 'विक्की क्रिस्टीना बार्सेलोना ' में एक साथ नज़र आये थे।
अप्रैल 2007 में, जब क्रूज़ अकेली थीं तो उन्होंने कहा था कि वे भविष्य में बच्चों की तमन्ना रखती हैं एवं वे गोद लेने की ज़रुरत भी महसूस करती हैं। क्रूज़ ने 'मारी क्लेयर ' के स्पैनिश संस्करण के अप्रैल अंक में कहा - "बेशक़ मैं बच्चे चाहती हूं. मैं अपने बच्चे चाहती हूं, लेकिन साथ ही गोद भी लेना चाहती हूं. कुछ दिनों से मुझे ऐसा महसूस हो रहा है कि अगर मैं बच्चा गोद न लूं, तो मेरी ज़िन्दगी अधूरी रह जायेगी."
अन्य पुरस्कार व नामांकन
इमेजिन फ़ाउंडेशन अवॉर्ड्स
एमटीवी (MTV) मूवी अवॉर्ड्स
एनएएसीपी (NAACP) इमेज अवॉर्ड्स
ओंदास अवॉर्ड्स
पेनिस्कोला हास्य चलचित्र समारोह
बंगाली मार्किट
दिल्ली का एक आवासीय क्षेत्र है।
महावत
महावत हाथी की सवारी करने वाला, प्रशिक्षक या देखबाल करने वाला होता है। महावतों द्वारा उपयोग किए जाने वाले सबसे आम उपकरण जंजीर और अंकुश है जो हाथियों के प्रशिक्षण और संभालने में काम आता है। पारंपरिक रूप से महावतों का पेशा खानदानी होता है और बचपन में ही महावत के संतान को एक हाथी संभालने को दे दिया जाता है। अब महावत के पेशे के लिये एक कानूनी कार्यवाही की जरूरत होती है।
पहाड़गंज
पहाड़गंज (Paharganj) दिल्ली राज्य के मध्य दिल्ली ज़िले का एक मोहल्ला है। यह नई दिल्ली रेलवे स्टेशन से पश्चिम में स्थित है। यह मध्य दिल्ली के तीन प्रशासनिक विभागों में से एक है, अन्य दो करोल बाग और दरिया गंज हैं।
प्रेम दत्‍त तिवारी
प्रेम दत्‍त तिवारी, पुर्व  विधायक एवं वरिष्ठ अधिवक्ता थे । भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के फतेहपुर जिले के 290 - खजुहा विधान सभा निर्वाचन क्षेत्र से कांग्रेस की ओर से चुनाव में भाग लिया। भारत के उत्तर प्रदेश की चौथी विधानसभा सभा में विधायक रहे। प्रेमदत्त तिवारी जनपद के सर्वमान्य नेता माने जाते थे । 1967 उत्तर प्रदेश विधान सभा चुनाव में इन्होंने उत्तर प्रदेश के फतेहपुर जिले के 290 - खजुहा विधान सभा निर्वाचन क्षेत्र से कांग्रेस की ओर से चुनाव में भाग लिया। प्रेमदत्त तिवारी पूर्व प्रधानमंत्री इंदिरा गांधी ( इंदिरा गाँधी) और दिल्ली ( दिल्ली  ) के पूर्व सीएम शीला दीक्षित ( शीला   दीक्षित) के बेहद करीबी माने जाते थे | 1967 और 1974 में चुनाव जीतकर वह विधानसभा पहुंचे थे । चुनाव प्रचार में खुद पूर्व प्रधानमंत्री इंदिरा गांधी फतेहपुर पहुंची थी । दलगत से ऊपर उठकर राजनीति करने वाले नेता । कई बार के विधायक और कई बड़े पदों पर रहे फतेहपुर ( फतेहपुर ) की जहानाबाद विधानसभा ( जहानाबाद  असेंबली  ) और बिंदकी विधानसभा ( बिन्दकी  असेंबली  ) से विधायक रहे।
कोलकाता स्टॉक एक्स्चेंज
कैल्कटा स्टॉक एक्स्चेंज एसोसियेशन लिमिटेड, प्रचलित नाम: कैल्कटा स्टॉक एक्स्चेंज, लायोन्स रेंज, कोलकाता, भारत में स्थित है तथा यह दक्षिण एशिया का दूसरा सबसे पुराना स्टॉक एक्सचेंज है। यह १९०८ में स्थापित हुआ तथा भारत का दूसरा सबसे बड़ा बोर्स(एक्सचेंज) है। कोलकाता स्टॉक एक्सचेंज को सेबी द्वारा बाहर निकलने के लिए कहा गया है, लेकिन मामला कोलकाता उच्च न्यायालय के समक्ष है, जबकि अन्य 13 क्षेत्रीय स्टॉक एक्सचेंज सेबी की निकास नीति के तहत पिछले तीन वर्षों में बंद हो गए हैं, जिनमें बैंगलोर स्टॉक एक्सचेंज, हैदराबाद स्टॉक एक्सचेंज और मद्रास स्टॉक एक्सचेंज शामिल हैं।
इतिहास
1830 में, कोलकाता में नीम के पेड़ के नीचे गतिविधियाँ आयोजित की गईं। भारत में प्रतिभूतियों में लेनदेन का सबसे पुराना रिकॉर्ड ब्रिटिश ईस्ट इंडिया कंपनी की ऋण प्रतिभूतियों का रिकॉर्ड है। 1908 में, स्टॉक एक्सचेंज को निगमित किया गया था और इसमें 150 सदस्य शामिल थे। लियोन्स रेंज में स्थित वर्तमान इमारत का निर्माण 1928 में किया गया था। कलकत्ता स्टॉक एक्सचेंज लिमिटेड को 14 अप्रैल 1980 से प्रतिभूति संविदा (विनियमन) अधिनियम, 1956 के प्रासंगिक प्रावधानों के तहत भारत सरकार द्वारा स्थायी मान्यता प्रदान की गई थी। कलकत्ता स्टॉक एक्सचेंज ने 1997 तक स्टॉक ट्रेडिंग के लिए ओपन आउटक्री(open outcry system) सिस्टम का अनुसरण किया, अब इसे इलेक्ट्रॉनिक ट्रेडिंग प्लेटफॉर्म C-STAR (CSE स्क्रीन बेस्ड ट्रेडिंग एंड रिपोर्टिंग) द्वारा बदल दिया गया। CSE का पूर्ण रूप(अर्थ) कलकत्ता स्टॉक एक्सचेंज है।
बॉम्बे स्टॉक एक्सचेंज (BSE) ने कलकत्ता स्टॉक एक्सचेंज में 5% शेयर प्राप्त करके एक रणनीतिक निवेश किया है।
पनामा नहर
पनामा नहर (Canal de Panamá) मानव निर्मित एक जलमार्ग अथवा जलयान नहर है जो पनामा में स्थित है और प्रशांत महासागर तथा (कैरेबियन सागर होकर) अटलांटिक महासागर को जोड़ती है। इस नहर की कुल लम्बाई 82 कि॰मी॰, औसत चौड़ाई 90 मीटर, न्यूनतम गहराई 12 मीटर है। यह नहर पनामा स्थलडमरूमध्य को काटते हुए निर्मित है और अंतर्राष्ट्रीय व्यापार के प्रमुखतम जलमार्गों में से एक है। पनामा नहर पर में पनामा देश का नियंत्रण है। पनामा नहर जल पास या जल लोक पद्धति पर आधारित है।
इस नहर का निर्माण 14 अगस्त 1914 को पूरा हुआ और 15 अगस्त 1914 को यह जलपोतों के आवागमन हेतु खोल दी गई। अभी हाल ही में (14 अगस्त 2014 को) पनामा नहर के निर्माण की 100वीं बरसी मनाई गयी है। जब यह नहर बनी थी तब इससे लगभग 1000 जलपोत प्रतिवर्ष गुजरते थे और अब सौ वर्षों बाद इनकी संख्या लगभग 42 जलपोत प्रतिदिन हो चुकी है।
यह नहर अपने आप में अभियांत्रिकी की एक बड़ी उपलब्धि और विलक्षण उदाहरण भी मानी जाती है। यह नहर एक मीठे पानी की गाटुन झील से होकर गुजरती है और चूँकि इस झील का जलस्तर समुद्रतल से 26 मीटर ऊपर है, इसमें जलपोतों को प्रवेश करने के लिये तीन लॉक्स का निर्माण किया गया है जिनमें जलपोतों को प्रवेश करा कर और पानी भरकर उन्हें पहले ऊपर उठाया जाता है, ताकि यह झील से होकर गुजर सके।
इन लॉक्स की वर्तमान चौड़ाई 35 मीटर है और यह समकालीन बड़े जलपोतों के लिये पर्याप्त नहीं है अतः इसके विस्तार का प्रोजेक्ट चल रहा है जिसके 2015 तक पूरा होने की उम्मीद है।
पनामा नहर को अमेरिकन सोसायटी ऑफ सिविल इंजीनियर्स ने आधुनिक अभियांत्रिकी के सात आश्चर्यों में स्थान दिया है।